Diari Oficial de la Generalitat Valenciana


Sumari del DOGV 5647, del 26-11-2007 (2007/13013)

Informació pública de les bases particulars per a la selecció i l'adjudicació del Programa d'Actuació Integrada per al Desenvolupament del Sector 12 del Pla General d'Ordenació Urbana de Sant Joan de Moró.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5647

Data del DOGV
:   26-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13419


Data del document
:   29-10-2007

Organisme emissor
:   Ajuntament de Sant Joan de Moró

Tipus de document
:   Informació Pública

Descriptors 

:   * Sant Joan de Moró
    * pla d'urbanisme
    * obres públiques
    * licitació
    * contracte d'obres
    * administració local

Informació pública de les bases particulars per a la selecció i l'adjudicació del Programa d'Actuació Integrada per al Desenvolupament del Sector 12 del Pla General d'Ordenació Urbana de Sant Joan de Moró. [2007/13249]  
Aprovades pel Ple de l'Ajuntament de Sant Joan de Moró, en sessió ordinària celebrada el dia 27 de setembre de 2007, les bases particulars que han de regir el procediment de selecció i adjudicació del Programa d'Actuació Integrada per al Desenvolupament del Sector 9 del Pla General d'Ordenació Urbana de Sant Joan de Moró (Castelló), es procedeix a la publicació del contingut d'estes pel termini d'un mes. Contra l'acte d'aprovació d'estes podrà interposar-se un recurs de reposició en els termes que preveu la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
Bases particulars per a la selecció i adjudicació del Programa d'Actuació Integrada per al Desenvolupament del Sector 12 del Pla General d'Ordenació Urbana del Municipi de Sant Joan de Moró (Castelló).  
Sol·licitud de programació  
Amb registre d'entrada número 2665/06, es va presentar en aquest ajuntament un escrit firmat per José Miguel Maneus Ferrer, qui actua com a administrador, en nom i representació de la mercantil Azulejos Alcor-1, SL, sol·licitant, a l'empara de l'article 130 de la Llei 16/2005, de 30 de desembre, de la Generalitat, Urbanística Valenciana (LUV), la programació de l'àmbit per mitjà de gestió indirecta.  
En relació amb el desenvolupament de l'esmentat sector s'hauran de tindre en compte les determinacions contingudes en les bases següents:  
Primera. Objecte del contracte  
El present contracte té com a objecte el desplegament i execució del Programa d'Actuació Integrada per al Desenvolupament del Sector 12, en sòl urbanitzable industrial sense detallar, del Pla General d'Ordenació Urbana de Sant Joan de Moró, que s'especifica en les presents bases particulars, en les que es regulen les condicions de caràcter tècnic, jurídic, econòmic i administratiu per a la selecció d'una proposta de programa d'actuació integrada i d'un urbanitzador per al desenvolupament urbanístic de l'actuació.  
Segona. Règim jurídic  
A efectes del que disposa l'article 131.5 de la Llei Urbanística Valenciana, resultaran d'aplicació supletòria a les previsions que s'observen en les presents bases, les bases generals contingudes en l'annex II del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
El present contracte té naturalesa jurídica especial, i en tot el que no preveuen les bases abans citades, s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat.  
Seran d'aplicació supletòria les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, i les establides en el Reglament General de la dita llei, aprovat per Reial Decret 1098/2001, de 12 d'octubre, així com les normes que regulen la contractació administrativa de les entitats locals que se li apliquen.  
Tercera. Ordenació urbanística vigent  
El planejament vigent en el terme municipal de Sant Joan de Moró està constituït pel Pla General d'Ordenació Urbana (PGOU) aprovat per la Comissió Territorial d'Urbanisme en sessió celebrada el dia 28 de juliol de 2004 (BOP núm. 98, 14 d'agost de 2004).  
El sector 12 del Pla General d'Ordenació Urbana, el desenvolupament del qual es proposa, es troba ubicat en el sud-est del municipi de Sant Joan de Moró, sent la seua superfície computable de 430.083 m²s, i el seu ús dominant, l'industrial.  
L'esmentat sector té adscrita una superfície de 22.143 m²s que pertanyen a la xarxa primària de parc públic (PQL). L'obtenció i execució d'esta xarxa primària adscrita serà a càrrec del sector.  
L'ordenació urbanística vigent es troba continguda en la fitxa tècnica d'ordenació urbanística del Pla General d'Ordenació Urbana, que s'adjunta com a annex I al present document.  
Quarta. Memòria de necessitats i objectius del programa d'actuació integrada  
1. Memòria de necessitats:  
L'objectiu del programa d'actuació integrada serà el desenvolupament del sòl urbanitzable industrial sense detallar, que constitueix l'àmbit del sector 12 del Pla General d'Ordenació Urbana de Sant Joan de Moró, i l'obtenció i execució de la xarxa primària de parc públic (PQL) adscrita a este.  
Les propostes dels programes que es presenten hauran de resoldre els objectius legalment establits com a mínims en l'article 124 de la Llei Urbanística Valenciana. En especial hauran de preveure's col·lectors d'aigües pluvials fins a barranc públic i col·lectors d'aigües residuals fins a l'emplaçament previst en el Pla General per a la nova estació depuradora d'aigües residuals, o en cas de no resultar possible esta solució, es projectaran els col·lectors fins una estació de bombejament d'aigües residuals i s'inclourà la conducció de les dites aigües fins a la xarxa de clavegueram municipal.  
Quant a l'abastiment d'aigua, el sector es farà càrrec, junt amb la resta dels altres sectors implicats, de la part proporcional de les despeses originades per la realització d'una infraestructura comuna necessària per a dotar del subministrament d'aigua adequat el sector, que preveurà la connexió amb el depòsit regulador per al servici d'abastiment d'aigua potable, al qual s'haurà de dotar de la capacitat suficient.  
S'haurà d'obtindre i executar la zona de parc públic adscrita com a xarxa primària al sector, el desenvolupament de la qual s'efectuarà de conformitat amb l'avantprojecte que s'adjunta com a annex III a les presents bases.  
S'haurà de contemplar igualment en el desenvolupament del sector, l'execució del tram de les vies de servici de l'actual camí de la Rachina limítrof amb la superfície d'este. L'execució de les esmentades vies de servici, amb connexió provisional al vial, s'haurà d'efectuar de conformitat amb el projecte d'adequació dels vials de servici en el camí de la Rachina, Sant Joan de Moró (Castelló), redactat per Enginyeria de Castelló, SL.  
2. Objectius de la programació:  
A) Gestionar la transformació jurídica de les finques afectades pel programa.  
En este sentit l'urbanitzador estarà obligat a:  
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedisca al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents.  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Qualssevol altra actuació necessària per a la transformació jurídica de les finques afectades.  
B) Urbanitzar completament la unitat d'execució que constituïx l'objecte del programa i realitzar les obres públiques addicionals que es precisen. En concret, s'executarà el tram del vial de servici de l'actual camí de la Rachina limítrof amb la superfície d'este, i preveurà una connexió provisional al dit vial.  
S'executaran també els col·lectors d'aigües residuals i d'aigües pluvials externs al sector, necessaris per a l'evacuació de les aigües d'este.  
Així mateix, s'executarà la part adscrita al sector del parc públic (PQL) previst en el Pla General d'Ordenació Urbana, amb els seus accessos provisionals des del viari públic existent.  
L'àrea de repartiment estarà integrada per la superfície computable del sector i la xarxa primària adscrita a este i el seu aprofitament tipus de 0,66961 m²t/m²s.  
C) Connectar i integrar adequadament la urbanització amb les xarxes d'infraestructures d'energia, comunicacions i servicis públics existents.  
Hauran de resoldre's les qüestions següents:  
- Sistema viari:  
El viari haurà d'entroncar adequadament amb els vials de servici del vial de la Rachina, podent per a això projectar-se una nova glorieta.  
Es procurarà la implantació de carril bici de manera que puga accedir-se per este mitjà a la major part de les illes que es projecten.  
Els carrils per a bicicletes tindran una amplària mínima de 2,5 metres.  
Les calçades es projectaran per a suportar trànsit pesant intens.  
Les voreres es projectaran, a tot arreu que puguen servir per a accés a parcel·les edificables, amb rastell muntable prefabricat de formigó i solera de formigó H-25 proveïda de malla electrosoldada, 20x20 cm de 8 mm de diàmetre amb 15 cm de grossària mínima. Amb juntes de dilatació cada 6 metres com a màxim.  
- Abastiment d'aigua:  
Les xarxes a implantar connectaran i emmallaran amb la xarxa general d'abastiment del municipi.  
Sanejament:  
La xarxa de sanejament es dissenyarà perquè funcione per gravetat excepte en aquells trams en què per la topografia del terreny resultara impossible. Es dissenyarà tenint en compte afavorir l'evacuació, per gravetat, de les aigües residuals cap a l'emplaçament previst en el pla general per a la nova estació depuradora d'aigües residuals del municipi.  
Fins que no estiga construïda la citada estació depuradora d'aigües residuals s'haurà de preveure, així mateix, una solució provisional per a la conducció fins a empalmar amb la xarxa municipal existent de clavegueram. Aquesta solució provisional es realitzarà preferentment per gravetat i, en el cas que això no fóra possible, es permetrà la realització de bombejaments, havent de quedar estos degudament previstos en el projecte d'urbanització.  
- Pluvials:  
S'haurà de projectar el drenatge de les aigües pluvials en el sector, tenint en compte també i conduir aquelles que pararan a este provinents d'altres zones.  
L'abocament de estes, haurà de realitzar-se a un barranc públic que dispose de capacitat suficient.  
- Subministrament elèctric:  
Les línies elèctriques aèries existents seran soterrades al seu pas pel sector.  
S'haurà de preveure el subministrament d'energia elèctrica al sector d'acord amb la normativa vigent i les directrius de l'empresa que presta el servici en la zona, i s'haurà de preveure així mateix, les actuacions en la línia de mitja tensió fins a la subestació transformadora d'energia elèctrica que pogueren resultar necessàries, així com les possibles millores en aquesta que resulten precises per a garantir l'adequat subministrament d'energia elèctrica al sector.  
- Enllumenat públic:  
Es procurarà la utilització de criteris i elements d'il·luminació semblants als que instal·len l'Ajuntament de Sant Joan de Moró.  
- Telecomunicacions:  
Haurà de dotar-se a la urbanització de les xarxes corresponents.  
Jardineria i zones verdes:  
Haurà de realitzar-se l'enjardinament de les zones verdes mantenint el màxim nombre dels exemplars d'interés existents en les dites zones.  
El disseny de la zona verda atendrà a les característiques topogràfiques del terreny, i no es crearan recorreguts excessivament escalonats, i complirà amb el que establix l'ordre de 9 de juny de 2004 que desenvolupa el decret 39/2004 en matèria d'accessibilitat en el medi urbà.  
La plantació es realitzarà utilitzant majoritàriament espècies autòctones avançades al medi natural en què s'actua.  
Es procurarà un disseny de les zones verdes que comporte un baix manteniment i es preveurà el reg localitzat de tot l'arbratge que es projecte així com de les altres espècies vegetals que ho requerisquen per a un fàcil manteniment.  
Es procurarà no utilitzar en gran manera les zones amb plantació de gespa, però en el cas que estes es projecten seran dotades de reg per aspersió.  
En relació amb la zona de parc públic adscrita al sector, caldrà atindre's a l'avantprojecte que s'adjunta a estes bases com a annex III.  
- Altres consideracions:  
Per al correcte èxit d'estes condicions de connexió s'haurà de:  
- Aportar informes de les administracions sectorials les competències de les quals resulten afectades per l'actuació (domini públic hidràulic i altres que procedisquen).  
- Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització l'execució de les obres complementàries necessàries, definides en el punt 2.b de la base IV.  
D) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servicis existents i exigibles reglamentàriament.  
E) Obtindre els sòls dotacionals públics de l'àmbit de l'actuació a favor de l'administració gratuïtament. A estos efectes:  
- L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- Els entregarà en perfectes condicions, una vegada concloses les obres d'urbanització, alçat la corresponent acta d'entrega.  
- Els transformadors d'energia elèctrica es consideraran dotacional privat, categoria infraestructura-servici urbà (ID\*), i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
- La ubicació d'aquest dotacional privat s'efectuarà de manera que es distribuïsca la seua superfície entre la superfície del sector, evitant concentracions en estos. S'ubicaran juntament amb les parcel·les de major superfície o en les que compten amb un major desenvolupament de fatxada.  
F) Obtindre l'aprofitament que legalment corresponga, amb destinació al patrimoni públic del sòl a favor de l'administració actuant de forma gratuïta.  
G) Ordenar el repartiment equitatiu de les càrregues i beneficis de l'actuació entre els afectats.  
H) Establir terminis per a edificar els solars resultants de l'actuació urbanitzadora, incloent un cronograma en què s'indique expressament el termini d'edificació dels terrenys propietat de l'urbanitzador o dels propietaris adherits a la seua iniciativa de programa.  
Es fixa un termini màxim d'edificació d'un any des de la recepció provisional de les obres d'urbanització, que es podrà ampliar fins a un màxim de quatre anys més en l'acord pel qual es recepcionen definitivament les obres d'urbanització, de forma expressament justificada.  
I) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del Programa d'Actuació Integrada, d'acord amb les directrius establides en la Llei 4/2004, de 30 de juny, d'Ordenació del Territori i Protecció del Paisatge.  
Cinquena. Paràmetres urbanístics  
Hem de remetre'ns al que disposa la fitxa tècnica d'ordenació urbanística que s'acompanya com a annex I al present document.  
Sisena. Criteris i objectius territorials i d'ordenació urbanística  
Ordenació estructural.  
Únicament es permetran variacions en l'ordenació estructural pel que fa a la possible ubicació de glorietes que faciliten la connexió del vial de la Rachina amb el sector o el sòl urbà fronterer. La dimensió d'estes glorietes serà la resultant del corresponent estudi de trànsit i serà de diàmetre no inferior a les existents en l'esmentat vial. La seua execució comportarà, si és el cas, l'obtenció a càrrec del sector dels terrenys necessaris externs a este.  
Ordenació detallada.  
S'hauran de preveure obligatòriament les modificacions següents:  
- S'haurà de preveure en l'ordenació que es propose, una illa en què es materialitzen els drets dels propietaris afectats per la zona verda adscrita al sector. En esta serà compatible l'ús terciari. La ubicació de la esta serà tocant al vial de servici de l'actual vial de la Rachina i es preveurà en eixa zona una parcel·la mínima de 200 m²s, amb una fatxada mínima de 10 m.  
- Com a mesura de prevenció de risc d'incendis forestals, i dins de la franja de 25 metres d'amplària que ha de separar la zona edificada de la forestal, s'haurà de preveure, en el perímetre del sector i tocant al sòl no urbanitzable de protecció forestal i de muntanyes, un pas de vehicles de vigilància i lluita contra incendis, amb una amplària mínima de 5 metres. En el cas que este no puga ajustar-se exactament al límit del sector, haurà de realitzar-se el més pròxim a este que tècnicament resulte possible i adequat.  
L'ordenació detallada procurarà arreplegar en sòl de qualificació urbanística adequada les edificacions i infraestructures existents en el sector que no resulten incompatibles amb el desenvolupament urbanístic d'este.  
Es dissenyarà la xarxa viària de manera que compten amb continuïtat adequada els camins actualment existents en el sector, a fi que no es prive d'accés a les finques que actualment accedixen a través d'este.  
L'ordenació detallada es realitzarà per mitjà del corresponent pla parcial.  
Normes urbanístiques: Les normes urbanístiques que establisca el pla parcial hauran de restringir o prohibir la implantació d'usos i elements de les instal·lacions industrials que per les seues especials característiques puguen arribar a afectar les zones residencials del municipi. A este respecte s'inclourà la prohibició d'instal·lació d'atomitzadors així com d'instal·lacions que puguen generar efectes contaminants importants.  
Setena. Objectius d'edificació privada  
Els objectius de l'edificació privada s'ajustaran a les normes urbanístiques del Pla General d'Ordenació Urbana.  
Huitena. Prescripcions tècniques dels documents d'ordenació i gestió  
El document de planejament a presentar tindrà el caràcter de pla parcial, si és el cas, modificatiu de l'ordenació estructural.  
El corresponent document d'ordenació haurà d'incloure, si és el cas, els coeficients correctors d'usos i tipologies.  
Tota la documentació de planejament i gestió s'haurà de presentar en paper a escala 1:1.000 o 1:2.000, excepte les seccions viàries que hauran de presentar-se a 1:100 i en suport digital en format dxf.  
Pel que fa al replantejament, els plans hauran d'estar georeferenciats.  
Novena. Prescripcions tècniques del projecte urbanització  
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del seu redactor original, havent de complir el que estableix l'article 52 del Text Refós de la Llei de Contractes de les Administracions Públiques.  
a) El projecte d'urbanització s'ajustarà al que disposen els articles següents:  
153 de la LUV i 348 del ROGTU quant a la subjecció d'este a les determinacions del planejament que desenvolupe.  
- 156 de la LUV i 350 del RGOTU quant a la documentació integrant d'este.  
- 157 de la LUV i 349 del ROGTU quant a les obres incloses en el projecte d'urbanització.  
S'adjunta com a annex II, model d'instància de la documentació mínima que ha de contindre el projecte d'urbanització, la qual haurà d'obrar obligatòriament en la documentació d'este.  
b) Haurà de complir-se el Decret 39/2004, de 5 de març, del Consell de la Generalitat, pel qual es desenvolupa la Llei 1/1998, de 5 de maig, de la Generalitat, en matèria d'accessibilitat en l'edificació de pública concurrència i en el medi urbà.  
c) Resultarà d'aplicació l'Ordenança Reguladora de Normes d'Urbanització de l'Ajuntament de Sant Joan de Moró.  
Deu. Preu de licitació  
L'estimació aproximada de les càrregues del programa, IVA no inclòs, ascendeix a la quantitat set milions huit-cents setanta-cinc mil tres-cents trenta-dos euros amb cinquanta-cinc cèntims d'euro (7.875.332,55 €), que es considera com a preu màxim de licitació amb caràcter general, i sobre la qual es calcularà l'import de la garantia provisional.  
En l'esmentada estimació es troben incloses les obres externes al sector corresponents a:  
- La part proporcional de les despeses originades per la realització de la infraestructura comuna necessària per a dotar del subministrament d'aigua adequat al sector, que preveurà la connexió amb el depòsit regulador per al servici d'abastiment d'aigua potable, al qual s'haurà de dotar de la capacitat suficient. Es quantifica este import en 860.166,00 €.  
- Les obres externes al sector d'infraestructura de clavegueram i drenatge, l'import de les quals es quantifica en 1.075.207,50 €.  
- El cost de l'execució per contracta de la part de parc públic de la xarxa primària adscrita al sector, (IVA inclòs), s'estima en 916.985,92 €.  
Seran de compte del sector, però no es repercutirà entre els propietaris afectats per la zona verda adscrita al mateix, el cost corresponent a l'execució del tram de les vies de servici de l'actual camí de la Rachina que es troben incloses en la superfície d'este, el qual es quantifica en un cost estimat de 543.386,24 €. L'execució d'este s'efectuarà de conformitat amb el projecte d'adequació dels vials de servici en el camí de la Rachina, Sant Joan de Moró (Castelló), redactat per Enginyeria de Castelló, SL.  
Quedaran fora d'aquest preu aquelles millores en infraestructures que proposen els aspirants i que sent necessàries o convenients no hagen sigut previstes en estes bases.  
Onze. Terminis de desplegament i execució del programa  
1. La presentació dels textos refosos corresponents al planejament o al projecte d'urbanització haurà de produir-se en el termini màxim d'un mes des que tinga lloc la notificació a l'urbanitzador de l'aprovació que impose modificacions a l'alternativa tècnica.  
2. En el termini d'un mes a partir de la notificació de l'acord d'aprovació i adjudicació definitiva del programa a l'urbanitzador, i sempre que s'haja produït igualment l'aprovació definitiva del projecte d'urbanització, es procedirà a la formalització en document administratiu del contracte per al desplegament i execució del programa d'actuació integrada.  
Amb anterioritat a la formalització del contracte, l'urbanitzador haurà d'acreditar davant de l'Ajuntament la constitució de la garantia definitiva, en la quantia i forma que s'establix en les presents bases.  
3. Si és el cas, l'inici del procediment de pública concurrència per a la selecció de l'empresari constructor haurà de tindre lloc en el termini d'un mes des que adquirisca fermesa el Projecte de reparcel·lació.  
4. La notificació als interessats per a l'exercici de l'opció de retribució prevista en els articles 166 de la Llei Urbanística Valenciana haurà de practicar-se en el termini màxim d'un mes des de la formalització del PAI.  
5. El Projecte de Reparcel·lació haurà de sotmetre's a informació al públic per l'urbanitzador en el termini màxim d'un mes des de la finalització del termini per a l'opció per modalitat de retribució prevista en l'article 166 de la Llei Urbanística Valenciana. Simultàniament s'haurà de depositar en l'Ajuntament dos exemplars de la documentació sotmesa a informació pública.  
6. La presentació dels textos refosos corresponents al projecte de reparcel·lació haurà de produir-se en el termini màxim de 15 dies des que tinga lloc la notificació a l'urbanitzador de les modificacions a introduir en el projecte inicialment formulat.  
7. Les obres d'urbanització s'iniciaran en el termini màxim d'un mes des de la selecció de l'empresari constructor. L'inici s'acreditarà per mitjà d'acta de replantejament subscrita per la direcció de les obres i un tècnic municipal. En el supòsit d'existència de creditors nets del compte de liquidació provisional, l'urbanitzador haurà d'acreditar en l'acta de replantejament, el pagament als mateixos o bé la consignació de la dita quantitat en la tresoreria municipal.  
8. Les obres d'urbanització hauran de finalitzar en el termini màxim de 18 mesos des del seu inici. La finalització de les obres s'acreditarà per mitjà del corresponent certificat final d'obres expedit pel director facultatiu.  
9. El termini màxim d'edificació dels solars serà d'un any des de la recepció provisional de les obres d'urbanització, que es podrà ampliar fins a un màxim de quatre anys més en l'acord pel qual es recepcionen definitivament les obres d'urbanització, de forma expressament justificada.  
Dotze. Capacitat per a ser urbanitzador  
1. Podran participar en el concurs per a la selecció i adjudicació del present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
2. En cap cas podran ser urbanitzadors ni promoure Programes d'Actuació Integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques.  
Tretze. Solvència econòmica i financera  
La justificació de la solvència econòmica i financera de l'urbanitzador s'acreditarà pels mitjans següents:  
a) Informe de dos institucions financeres o, si procedeix, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o extracte d'estos, en el cas que la publicació d'estos siga obligatòria en la legislació del país on l'aspirant a urbanitzador estiga establert.  
Si es tracta d'un empresari individual, per mitjà de la declaració de l'impost del patrimoni corresponent a la liquidació referent a l'últim exercici respecte de la data en què se sol·licite la participació, si és el cas que existira eixa obligació.  
Si no està obligat a presentar l'impost sobre el patrimoni, se li exigirà la declaració de l'impost sobre la renda de les persones físiques de l'últim exercici respecte de la data en què se sol·licite la participació.  
c) Declaració sobre el volum global de negocis i, si procedeix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
En el supòsit d'agrupacions d'interés urbanístic, unions temporals d'empreses o altres agrupacions de persones naturals o jurídiques que decidisquen concórrer al concurs, podran basar-se en els requisits de solvència de, almenys, un dels seus membres.  
Catorze. Solvència tècnica i professional  
1. La justificació de la solvència tècnica i professional de l'urbanitzador s'acreditarà pels mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat. A este respecte la plantilla de l'equip tècnic haurà de comptar com a mínim amb els següents efectius:  
- Un arquitecte superior o enginyer de Camins, Canals i Ports.  
- Un enginyer industrial o enginyer tècnic industrial.  
- Un enginyer tècnic en Topografia.  
- Un llicenciat en Dret.  
c) Titulacions acadèmiques i professionals de l'equip tècnic.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar la documentació sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establerts entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
Quinze. Garanties  
1. Garantia provisional. Els que desitgen participar en el procediment de licitació del programa hauran de constituir, en la forma i als efectes previstos en el TRLCAP, una garantia provisional per un import de cent cinquanta-set mil cinc-cents sis euros amb seixanta-cinc cèntims d'euro (157.506,65 €), equivalent al 2% de l'estimació aproximada de les càrregues del programa.  
La garantia provisional respondrà del manteniment de les propostes de programa efectuades pels licitadors, i de la proposta de l'adjudicatari fins a la formalització del contracte per al desplegament i execució dels programes d'actuació integrada. Esta garantia serà confiscada a aquells licitadors que retiren justificadament la seua proposició abans de l'adjudicació definitiva.  
2. Garantia definitiva. A constituir en la forma i als efectes previstos en el TRLCAP, s'estableix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en el termini màxim de 15 dies a comptar de la notificació de l'acord d'aprovació i adjudicació del programa. Procedirà elevar la garantia definitiva al 20% en els supòsits d'aprovació del programes d'actuació integrada en els que les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
Setze. Model de proposició a presentar pels interessats  
(Nom i cognoms) ?, major d'edat, veí/veïna de ?, amb domicili en ?, província - i amb DNI/NIF núm. ?, actuant en (nom propi o en representació de) ?, amb domicili social en -  
Exposa:  
Que assabentat de les bases particulars que regeixen per a l'adjudicació del programa d'actuació integrada del sector número 12, de sòl urbanitzable industrial, sense ordenació detallada, del Pla General d'Ordenació Urbana de Sant Joan de Moró, presenta la documentació següent:  
- Alternativa tècnica.  
- Proposició juridicoeconòmica.  
- Documents específics ressenyats en l'article 133 de la Llei Urbanística Valenciana.  
Pel que, sol·licita:  
Siga admesa a tràmit la documentació que s'adjunta.  
Lloc, data i firma.  
Dèsset. Presentació de proposicions  
1. Els que desitgen prendre part en la licitació hauran de presentar en el Registre General de l'Ajuntament de Sant Joan de Moró, ubicat a la plaça de l'Ajuntament, s/n, en el termini de tres mesos, comptats des de la data de l'enviament de l'anunci de licitació al Diario Oficial de la Unión Europea, i en horari de 09.00 hores a 14.00 hores.  
Les proposicions presentades per cada concursant estaran integrades per tres sobres separats, identificats en el seu exterior amb la indicació de la licitació a què es concorre i firmats pel licitador o persona que ho represente i identificant el nom i cognoms o raó social del proponent, amb la següent documentació en idioma castellà o valencià:  
Sobre A. Alternativa tècnica, es presentarà obert la part que s'haja sotmés a informació pública i tancat la resta del seu contingut, i addicionalment en suport informàtic.  
Sobre B. Proposició juridicoeconòmica, es presentarà en sobre tancat.  
La documentació obrant en estos sobres serà objecte de valoració a l'efecte d'aprovació del programa i adjudicació de la condició d'urbanitzador.  
Sobre C. Es presentarà, tancat i segellat, amb el títol de «Documentació Administrativa» i contindrà la documentació següent:  
A) Si concorreguera una societat mercantil, haurà de presentar escriptura de constitució o de modificació si és el cas, inscrita en el Registre Mercantil. Tractant-se d'una agrupació d'interés urbanístic, es presentarà escriptura pública de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
B) Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre mercantil o registre públic corresponent.  
C) Quan l'oferent actue en nom propi i siga empresa individual, haurà de presentar DNI o fotocòpia legalitzada d'este.  
D) Resguard acreditatiu d'haver constituït la garantia provisional en els termes exigits en la base quinze.  
E) Declaració responsable de no estar sotmés en cap de les prohibicions per a contractar establides per la legislació reguladora de la contractació administrativa, incloent el trobar-se al corrent en el compliment de les obligacions tributàries i amb la seguretat social imposades per les disposicions vigents.  
F) Els documents que acrediten els requisits de solvència tècnica i professional, econòmica i financera  
G) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedeix, al fur jurisdiccional estranger que poguera correspondre'ls.  
H) Declaració jurada o acta notarial acreditativa d'haver-se practicat o intentat practicar els avisos a què es refereix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra de tals extrems.  
I) En cas de concórrer a la licitació unes quantes empreses, compromeses a la constitució d'una unió temporal, cada una d'estes haurà d'acreditar la seua personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant podrà presentar una única variant. No subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial en el municipi afectat i depositarà una còpia dels mateixos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de la presentació d'al·legacions.  
5. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
Díhuit. Contingut mínim de l'alternativa tècnica  
L'alternativa tècnica del programa d'actuació integrada tindrà el contingut següent:  
A) Pla parcial del sector objecte de programació, en el que necessàriament s'arreplegaran les modificacions de l'ordenació detallada que s'arrepleguen en la base sisena de les presents. Si les modificacions afectaren l'ordenació estructural, en els termes establits en la base sisena, el pla parcial tindrà el caràcter de pla parcial modificatiu de l'ordenació estructural.  
L'esmentat document de planejament haurà d'anar acompanyat necessàriament de la documentació següent:  
- Estudi d'integració paisatgística.  
- Estudi acústic.  
- Estudi de trànsit.  
Memòria de sostenibilitat econòmica.  
Si el document de planejament modificara l'ordenació estructural en els termes establits en la base sisena, s'haurà d'incorporar, almenys, la sol·licitud de cèdula territorial d'urbanització, que s'exposarà al públic junt amb l'alternativa tècnica.  
Si no s'acredita la disponibilitat dels terrenys necessària per a l'execució de les obres complementàries externes al sector (glorieta d'accés, terrenys necessaris per a emplaçar obres de clavegueram o d'evacuació d'aigües, etc.) hauran d'adjuntar els corresponents projectes d'expropiació.  
S'haurà d'exposar al públic junt amb l'alternativa tècnica, còpia segellada del document pel qual se sol·liciten els informes sectorials necessaris per a l'actuació proposada.  
B) Àmbit de l'actuació: coincidirà amb el sector 12, sòl urbanitzable sense ordenació detallada, del Pla General d'Ordenació Urbana.  
C) Justificació del compliment de les condicions d'integració de l'actuació amb l'entorn.  
D) Existència o no d'agrupació d'interés urbanístic i, si és el cas, estatuts i acords socials de la mateixa.  
E) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.  
F) Projecte d'urbanització.  
G) Enunciat dels objectius complementaris que es proposen d'acord amb el que disposa la Llei Urbanística Valenciana.  
H) Mesures de control de qualitat i compliment de les normes de qualitat ambiental, si és el cas.  
I) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
J) Estimació preliminar i general d'aquelles despeses d'urbanització variables l'import de la qual, inclús sent repercutible els propietaris, no es puga determinar per la concurrència d'ofertes.  
Dènou. Proposició juridicoeconòmica  
1. La proposició juridicoeconòmica es presentarà en plica tancada, havent d'incloure necessàriament la documentació relativa als aspectes següents:  
A) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara parcel·la mínima de resultat, aprofitament subjectiu i superfície mínima de terreny d'origen necessari per a resultar adjudicatari de parcel·la resultant o de quota indivisa.  
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.  
D) Full resum de les dades econòmiques rellevants segons model que s'aprove reglamentàriament.  
E) Descripció dels següents elements economicofinancers relatius a les càrregues urbanístiques:  
a) Pressupost de licitació de l'obra d'urbanització: amb l'abast previst en l'article 168.1.a i b de la Llei Urbanística Valenciana.  
b) Cost de projectes: cost de redacció i direcció dels projectes tècnics, especificant cada projecte, que es refereix l'article 168.1.c de la Llei Urbanística Valenciana.  
c) Despeses de gestió: despeses de gestió de l'urbanitzador, calculades en un percentatge del que represente la suma de les partides corresponents a conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.  
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
2. La proposició juridicoeconòmica es presentarà degudament firmada i datada.  
3. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
Vint. Admissibilitat de variants  
1. Únicament es consideraran variants les modificacions de caràcter tècnic i mai les de caràcter econòmic.  
2. No es consideraran variants, per la qual cosa seran admissibles en tot cas, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
3. Cada aspirant a urbanitzador podrà presentar una única variant.  
4. La presentació d'una variant en cap cas legitimarà la presentació d'una nova proposició juridicoeconòmica.  
5. L'Ajuntament podrà triar, d'entre l'alternativa original i la variada, aquella que millor satisfaça els interessos públics, aplicant-se-li la proposició juridicoeconòmica formulada i sense poder modificar en cap cas el contingut de les bases particulars.  
6. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.  
Vint-i-una. Criteris d'adjudicació  
1. Es valoraran de forma independent l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
a) Alternativa tècnica:  
1. La qualitat tècnica de l'ordenació proposada: este criteri representarà un 50% de la valoració de l'alternativa tècnica.  
2. La resolució adequada de la integració en el seu entorn. S'entén per integració aquelles solucions de connexió global de l'àmbit a tot tipus d'infraestructures generals existents o previstes que atenguen millor les necessitats que l'àmbit nou demandarà o generarà. Els extrems referents a la integració en l'entorn dels nous espais, localització d'usos i la seua distribució ja s'entén inclòs en l'apartat 1.  
3. La millor estructuració de dotacions públiques i espais lliures.  
Els criteris establits en els números 2 i 3 anteriors es valoraran conjuntament representant un 20% de la valoració de l'alternativa tècnica.  
4. La qualitat tècnica de les resolucions proposades per a la urbanització en el projecte d'urbanització: este criteri representarà un 10% de la valoració de l'alternativa tècnica.  
5. Inversió en programes de restauració paisatgista o imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació de Territori i Protecció del Paisatge. Este criteri representarà un 10% de la valoració de l'alternativa tècnica.  
6. Termini d'execució del programa d'actuació integrada.  
7. Compromís d'edificació simultània a la urbanització d'un percentatge dels solars resultants de l'actuació per damunt del mínim legalment exigible.  
8. Compromisos addicionals assumits voluntàriament i a càrrec seu per l'urbanitzador.  
9. Mitjans per al control de cada una de les prestacions que constituïxen l'objecte del programa.  
Els criteris establits en els números 6, 7, 8 i 9 anteriors representaran en conjunt un 10% de la puntuació total de l'alternativa tècnica.  
Només es procedirà a l'obertura de la proposició juridicoeconòmica d'aquells aspirants que hagen aconseguit com a mínim el 30% dels punts possibles de l'alternativa tècnica.  
b) Proposició juridicoeconòmica:  
1. Menor import de les càrregues d'urbanització respecte de referències de quadres de preus de pràctica usual de les càrregues d'urbanització, expressat en euros per metre quadrat d'edificabilitat: este criteri representarà un 30% de la valoració de la proposició juridicoeconòmica.  
2. La valoració dels terrenys a l'efecte de fixar el coeficient de canvi a l'efecte de pagament en terreny i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient: este criteri representarà un 30% de la valoració de la proposició juridicoeconòmica.  
3. Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà entre un 35% de la valoració de la proposició juridicoeconòmica.  
4. Compromisos financers per a l'execució de les obligacions complementàries assumides voluntàriament i a costa seu per l'urbanitzador: este criteri representarà un 5%.  
D'acord amb el que estableix l'article 312 del Reglament de la Llei Urbanística Valenciana, la puntuació de l'alternativa tècnica i de l'instrument de planejament representarà, en el cas que modifique l'ordenació estructural, el 70% de la valoració total i la proposició juridicoeconòmica el 30%. En el cas que no vagen acompanyades d'instrument de planejament que no modifique l'ordenació estructural, el 70% de la valoració total i la proposició juridicoeconòmica el 30%.  
Vint-i-dos. Adjudicació del programa  
1. El programa d'actuació integrada s'aprovarà condicionat a l'efectiva realització de les obres assenyalades en la base quarta.  
2. Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva en els termes que preveu la base quinze de les presents bases particulars i aportar certificació positiva de trobar-se al corrent de les seues obligacions tributàries i amb la Seguretat Social.  
Vint-i-tres. Formalització del contracte  
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en document administratiu del contracte per al desplegament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a l'efecte de fedatari públic, annexant a este un exemplar de les bases particulars de programació.  
2. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
3. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en el Text Refós de la Llei de Contractes de les Administracions Públiques.  
Vint-i-quatre. Dictamen del consell del territori i paisatge  
D'acord amb el que estableix l'article 136.4 de la Ley Urbanística Valenciana, no serà necessari el Dictamen del Consell del Territori i del Paisatge.  
Vint-i-cinc. Compliment  
1. El contracte s'entendrà complit amb motiu de l'adequada execució de la totalitat de les prestacions hi incloses, extingint-se una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres.  
3. Perquè puga operar la recepció definitiva de les obres, de forma tàcita o expressa, haurà d'haver-se liquidat prèvia i definitivament el programa.  
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.  
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, procedirà la devolució de les garanties prestades per l'adjudicatari.  
Vint-i-sis. Resolució  
1. Són causes de resolució del contracte les previstes en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres previstes en la legislació general aplicable a les seues relacions amb l'administració.  
2. Són també causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la seua personalitat jurídica.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament.  
c) La falta de prestació en termini de la garantia definitiva.  
d) La no-formalització del contracte en termini.  
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.  
f) La inactivitat injustificada de l'urbanitzador durant un període de sis mesos consecutius o nou alterns en el desplegament i execució del programa d'actuació. S'entendrà produïda la inactivitat o l'abandonament quan el desplegament i execució del programa d'actuació haja deixat de desenvolupar-se o no es desenvolupe amb la regularitat adequada o amb els mitjans humans o materials precisos per a la seua normal execució en termini. No obstant això, quan es done este supòsit, l'Ajuntament, abans de procedir a la resolució, requerirà a l'urbanitzador perquè regularitze la situació en el termini de cinc dies a comptar del requeriment, llevat que la precisió de la seua execució exigisca un termini major.  
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o lloc fi a la via administrativa.  
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
i) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això done lloc i que haurà d'avaluar l'acord corresponent.  
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-ho o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.  
ll) El descobriment de condicions territorials no tingudes en compte a l'acordar el programa d'actuació i que facen legalment inviable la prossecució d'aquesta, sense perjuí de les compensacions que procedisquen, si és el cas, o de la possibilitat d'esmenar les seues previsions, si això fóra possible, sense desvirtuar substancialment estes.  
m) Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes de les Administracions Públiques.  
n) Les reiterades deficiències en l'execució del contracte.  
o) L'incompliment greu dels deures essencials de l'urbanitzador directament imposats per esta llei.  
p) L'incompliment d'alguns dels compromisos oferits.  
q) La caducitat del programa per transcurs del termini total per a escometre-ho i, si és el cas, la pròrroga.  
r) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.  
s) La subcontractació total o parcial de prestacions que siguen objecte del contracte sense la amb l'autorització prèvia expressa de l'Ajuntament.  
t) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
u) El desistiment o la suspensió del contracte per un termini superior a un any acordat per l'Ajuntament.  
3. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.  
4. L'Ajuntament, al resoldre l'adjudicació, podrà acordar que l'urbanitzador continue l'execució del programa davall les seues mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i previ Dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.  
Vint-i-set. Taxes  
Resultaran d'aplicació en l'actuació urbanística que es regula per mitjà de les presents bases particulars, la taxa per la tramitació de programes d'actuació integrada i la taxa per la tramitació de les actuacions i expedients urbanístics per a l'adjudicació de programes que regisquen en el terme municipal de Sant Joan de Moró.  
Vint-i-huit. Prerrogatives de l'administració  
L'Ajuntament deté totes les prerrogatives que, en general, reconeix la legislació de contractes de les administracions públiques, entre elles, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta.  
Vint-i-nou. Jurisdicció competent  
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
Sant Joan de Moró, 27 de setembre de 2007.- L'alcalde: Vicente Sales Renau.  
Annex I  
Sector 12 (industrial)   
Sòl urbanitzable industrial sense detallar  
Superfície : 430.083 m²s  
  
  
  
  
Anexo I  
Sector 12 (industrial)   
Suelo urbanizable industrial sin pormenorizar  
Superficie: 430.083 m²s  
  
  
  
  
Annex II  
Instància de documentació mínima que ha de contindre el projecte d'urbanització  
La relació de documents indicada haurà de trobar-se obligatòriament en el projecte que es presente. Aquells apartats que no siguen necessaris o no corresponguen al projecte que es presente (segons criteri del tècnic projectista) portaran el títol d'este i la frase: «no procedeix» seguida de la justificació de la seua no procedència. Haurà d'indicar-se amb una creu (X) en les caselles inicials la documentació que s'aporta.  
Dades del projecte  
Títol: expedient número:  
1. Memòria descriptiva de les característiques de les obres  
1. Índex  
2. Iniciativa del projecte  
3. Objecte del projecte  
4. Localització de les obres. Àmbit i superfícies  
5. Descripció de l'estat actual  
6. Descripció de les obres d'urbanització  
6.1. Demolicions  
6.2. Desmuntes, moviments de terra, explanacions  
6.2.1. Estudi geotècnic  
6.3. Reposicions  
6.4. Xarxa de sanejament i pluvials  
6.5. Xarxa d'aigua potable  
6.6. Viari, ferms i paviments  
6.7. Senyalització  
6.8. Instal·lació d'energia elèctrica  
6.9. Instal·lació de telecomunicació  
6.10. Instal·lació de gas  
6.11. Zones verdes, xarxa de reg i mobiliari urbà  
6.12. Recollida de residus sòlids urbans (RSU)  
7. Criteris per a la dotació de serveis  
8. Coordinació amb altres entitats o companyies de servei  
9. Pressupost  
10. Consideracions finals  
11. Caràcter d'obra completa  
Altres apartats que considere el redactor. Si formen part dels anteriors seran subconjunts dels punts indicats, sinó s'aportaran seguint la numeració. S'hauran d'especificar en el punt 1 de la memòria «Índex»  
2. Annexos a la memòria  
2.1. Annexos descriptius de les obres  
A-1. Annex de demolicions  
A-2. Annex de desmuntes, moviments de terra, explanacions  
A-3. Annex de reposicions  
A-4. Annex de xarxa de sanejament i pluvials  
A-5. Annex de xarxa d'aigua potable  
A-6. Annex de viari, ferms i paviments  
A-7. Annex de senyalització  
A-8. Annex d'instal·lació d'energia elèctrica (s/ Ordres de conselleria d'Indústria)  
A-8.1. Xarxa de mitja tensió  
A-8.2. Centres de transformació  
A-8.3. Xarxa de baixa tensió  
A-8.4. Enllumenat públic  
A-9. Annex d'instal·lació de telecomunicació  
A-10. Annex d'instal·lació gasística  
A-11 . Annex de zones verdes, xarxa de reg i mobiliari urbà  
2.2. Altres annexos a la memòria  
A-12. Annex de justificació de preus  
A-13. Annex de programa de treballs  
A-14. Annex de control de qualitat  
A-15. Estudi de seguretat i salut o annex de seguretat i salut laboral  
Altres a especificar (per exemple, projectes de derrocament, d'obres singulars que requerisquen projecte, etc.). Si formen part dels anteriors seran subconjunts dels punts indicats, sinó s'aportaran seguint la numeració. S'hauran d'especificar en el punt 1 de la memòria «Índex».  
3. Documentació gràfica'plans  
1. Situació i emplaçament  
2. Estat actual  
2.1. Planejament vigent  
2.2. Topogràfic de l'àmbit i contornada  
2.3. Infraestructures existents i a les que es connecta (aigua, sanejament...)  
2.4. Cadastral  
3. Demolicions i reposicions  
4. Replantejament  
5. Viari  
5.1. Acotació  
5.2. Textures  
5.3. Seccions viàries, detalls i paquets de ferms  
5.4. Pla de rasants  
5.5. Perfils longitudinals dels carrers  
6. Xarxa de sanejament  
6.1. Planta general  
6.2. Perfils longitudinals de la xarxa  
7. Xarxa de pluvials  
7.1. Planta general  
7.2. Perfils longitudinals de la xarxa  
8. Detalls de les xarxes de Sanejament i Pluvials   
9. Xarxa d'aigua potable  
10. Xarxa/es de telecomunicacions  
11. Xarxa de gas  
12. Senyalització horitzontal i vertical  
13. Xarxa d'enllumenat públic  
14. Xarxa de subministrament d'energia elèctrica en baixa tensió  
15. Xarxa de subministrament d'energia elèctrica en mitja tensió i alta tensió  
16. Zones verdes   
16.1. Planta i alçats generals de jardineria i mobiliari urbà  
16.2. Pla de paviments, trobades i límits.  
16.3. Xarxa de reg i jardineria. Detalls de la xarxa de reg.  
17. Recollida de residus sòlids urbans (RSU)  
18. Obres civils  
Altres especificant-los. Si formen part dels anteriors seran subconjunts dels punts indicats, sinó s'aportaran continuant la numeració. s'hauran d'especificar en el punt 1 de la memòria «Índex». tota la documentació gràfica s'aportarà en suport digitalitzat.  
4. plec de prescripcions tècniques particulars  
1. Definició i abast del plec  
2. Descripció de les obres  
3. Característiques i condicions de materials  
4. Unitats d'obra: execució, mesurament i abonament  
5. Disposicions generals  
Altres especificant-los. Si formen part dels anteriors seran subconjunts dels punts indicats, sinó s'aportaran continuant la numeració. S'hauran d'especificar en el punt 1 de la memòria «Índex».  
5. Pressupost  
1. Mesuraments  
2. Quadre de preus 1  
3. Quadre de preus 2  
4. Pressupost  
Altres especificant-los. Si formen part dels anteriors seran subconjunts dels punts indicats, sinó s'aportaran continuant la numeració. S'hauran d'especificar en el punt 1 de la memòria «Índex»  
Dades del titular  
Nom: CIF.: Tel:   
Adreça:   
Representant:   
Dades del tècnic   
Nom: NIF.: Tel:   
Adreça:   
El titular presenta en esta administració la documentació més amunt indicada   
Sant Joan de Moró, \_\_\_\_ de \_\_\_\_\_\_\_\_\_\_\_\_\_ de 200\_\_   
Registre d'entrada:  
Firmat: (firma i segell del titular)